संपर्क पोर्टल पर शिकायतों का निस्तारण नहीं करने 14 अधिकारियों को नोटिस
राजस्थानसंपर्क पोर्टल पर सत्यापन से शेष रहे प्रकरणों का निस्तारण नहीं करने वाले 14 अधिकारियों पर मंगलवार को गाज गिरी है। कलेक्टर ने ऐसे सभी अधिकारियों को नोटिस जारी किए हैं। इन अधिकारियों को बार बार निर्देश देने के बावजूद भी 95 फीसदी प्रकरणों का सत्यापन नहीं किया था। इसमें प्रशिक्षु आईएएस से लेकर एसडीएम तक शामिल हैं। इतनी बड़ी संख्या में पहली बार जिले में कार्रवाई हो पाई है।
कलेक्टर डाॅ.जितेंद्र कुमार सोनी ने बताया कि राजस्थान संपर्क पोर्टल पर सत्यापन से शेष रहे प्रकरणों का बार-बार स्मरण पत्रों, दूरभाष, वाट्सएप मैसेज पर सूचित किया था, लेकिन इस पर कोई ध्यान नहीं दिया गया। इसी का नतीजा है कि 95 फीसदी सत्यापन नहीं हो पाए हैं। इसको लेकर एसडीएम दीनदयाल बाकोलिया, तहसीलदार गंगधार धनराज शर्मा, एसडीएम अकलेरा सत्यप्रकाश कस्वां, एसडीएम झालावाड़ एवं असनावर हनुमान सिंह गुर्जर, ईओ नगर पालिका भवानीमंडी जयदेव सिंह राठौर, विकास अधिकारी झालरापाटन जितेन्द्र सिंह चूडावत, ईआे नगर पालिका झालरापाटन महावीर सिंह सिसोदिया, विकास अधिकारी पिड़ावा महेश चौधरी, अधिशासी अधिकारी नगर परिषद झालावाड़ मोहनलाल जाट, विकास अधिकारी डग सविता राठौर, तहसीलदार पिड़ावा राजेन्द्र प्रसाद शर्मा, विकास अधिकारी अकलेरा लोकबंधु, ईओ नगर पालिका अकलेरा सुशील कुमार को नोटिस जारी किया है।
कलेक्टरको समस्याओं की तस्वीर भेजें वाट्सएप पर
कलेक्टरबताया कि आमजन को अपनी शिकायत लेकर कलेक्टर कार्यालय जाने की आवश्यकता नहीं है अब आमजन भी अपनी शिकायत वाट्सएप सोशल मीडिया के माध्यम से दर्ज करा सकता है। जिसका नंबर 09887320044 है। यह पोर्टल कलेक्टर कार्यालय की संपर्क समाधान शाखा में माह अगस्त 2016 से कार्यरत है तथा इस नंबर पर 24 घंटे शिकायत दर्ज करा सकते हैं। इस पर आमजन की भी अच्छी प्रतिक्रिया रही है एवं जिला कार्यालय में भी आमजन द्वारा दी जाने वाली शिकायतों में कमी आई है। इसके संचालन से अगस्त माह से अब तक कुल 154 शिकायतें प्राप्त हुई हैं जिनमें से अधिकांश का समाधान कर दिया गया है। शेष समस्याओं का निर्धारित समयावधि में निस्तारण कर दिया जाएगा।
hin_Deva hin_Deva hin_Deva hin_Deva hin_Deva